钦定古今图书集成/历象汇编/历法典/第065卷 > {{{2}}}
## 钦定古今图书集成/历象汇编/历法典/第065卷 > {{{2}}}

依《新图》，可见金星以太阳为本天之心，在上则得全
光，在下则无光也。又可见火星对冲太阳时，则庳于
太阳，皆与所见所测合。又金水二星以太阳之平
行为本天之平行，古今不异，则三天之行。〈日月太白〉皆繇
一能动之力。此能力在太阳之体中也。

问：“金、水二星既在日下，何不能食日﹖？”曰：“太阳之光，大
于金、水之光甚远，其在日体不过一点，是岂目力所
及？如用远镜如法映照，乃得见之？依本测法，太阳
之面大于太白之面一百馀倍，辰星尤微。”

问古者诸家，曰天体为坚为实，为彻照今法火星圈
割太阳之圈，得非明背昔贤之成法乎﹖？曰：“自古以来，
测候所急，追天为本，必所造之法，与密测所得，略无
乖爽，乃为正法。苟为不然，安得泥古而违天乎？以事
理论之，大抵古测稍粗，又以目所见为准则更粗。今
测较古，其精十倍，又用远镜为准，其精百倍，是以舍”
古从今。良非自作聪明。妄违迪哲。

问：“金水二星，其孰上孰下？何从知之﹖？”曰：“水星之天，小
于金星之天，知水星必在其内。”

《水星》左右距日二十馀度，金星左右距日四十馀度。

又曰：“太白行迟于水星之行，则其轨道必大。”

金星次行，约二十月而一周，水星次行，约四月而一周。

问：“金星居两留段时，即与弦月不异，辰星岂不当尔
乎﹖？”曰：“论理宜然。特因体小，出没必于晨昏难见，故未
觉其盈亏消息耳。”

问“土、木、火三星孰上孰下﹖。”曰：“火星在日之冲，其视差
大于日之视差，其体亦大。密测密推，知其庳于太阳。
过此以往，其视差小于日之视差，其体亦小。推算所
得，又高于太阳。若土木二星视差恒小于日，必在日
上无疑也。又土木火三星行度不等，迟行者必在上，
土星是也；疾行者必在下，火星是也。行在迟疾之间，
则木星位置宜在火土之间矣。此三星上下古今同
论。”

土星三十年一周天，木星十二年一周天，火星二年一周天。

问：“宗动天之行若何﹖？”曰：“其说有二。或曰：‘宗动天，非日
一周天左旋于地内，挈诸天与俱西也。今在地面以
上，见诸星左行，亦非星之本行。盖星无昼夜一周之
行，而地及气火通为一球，自西徂东，日一周耳。如人
行船，见岸树等，不觉己行，而觉岸行。地以上，人见诸
星之西行，理亦如此。是则以地之一行，免天上之多’”
行，以地之小周，免天上之大周也。然古今诸士，又以
为实非正解。盖地为诸天之心，心如枢轴，定是不动。
且在船如见岸行，曷不许在岸者得见船行乎？其所
取譬，仍非确证。

《正解》曰：“地体不动，宗动天为诸星最上大球，自有本
极，自有本行。而向内诸天，其各两极，皆函于宗动天
中，不得不与偕行。”如人行船中，蚁行磨上，自有本行，
又不得不随船磨行也。求宗动天之厚薄及其体其
色等，及诸天之体色等，自为物理之学，不关历学，他
书详之。〈如寰有诠等〉

历家言“有诸动天、诸小轮、诸不同心圈等，皆以齐诸
曜之行度而已”，匪能实见其然，故有异同之说。今但以测算为本，孰是孰非，未须深论。〈以下原本缺数行〉
《中又记》：“孝武宁康二年十一月癸酉，金星掩火星
太阳上，水星下。”《又记》：“总积五万五千二百一十年，为
元和三年戊子，西历五月初一日，见水星在日轮之
下，如黑点而过日轮之面。”又曰：“水星出入日轮时，为
阴云掩之。”

木上金下中。《史记》。唐肃宗至德二年八月，金星掩木
星于鹑火。

木上火下中。《史记》。世宗大定十年八月。〈即孝宗庚寅六年〉“木
星掩火”，在参、毕间。

金水相掩中。《史记》：“宣帝大建十二年十二月癸酉，水
在金星上。甲戌，金水交相掩。”夫金水互相掩，用新法
之图则明，若用古图则必不能得之矣。

测五星原第二

上古生人之初，见天上列星相近相远，年年世世，了
无变易，因命之曰“恒星”，谓其不动也，其有恒也。恒星
而外，别有纬星，时相近，时相远，时顺行。〈顺天自西而东〉《时逆
行》，〈自东而西〉时留不行，因之测其经纬度分，以推定其相
冲、相合。测算既成，遂列为立成表，以垂法式。此治历
之始也。

纬星有五：曰“土星。”〈亦名填星〉木星：〈亦名岁星〉火星：〈亦名荧惑星〉金星
亦名太白、少阴、启明、长庚、}}水星。〈亦名辰星〉

五星之公名，可谓游奕之星，正与恒星相反。古称“经
纬”，亦此意也。

初时测五纬星，先于某年某月日时，距某恒星若干
度，分积若干年月日时，行天一周而复于故处。因约
得土星之率为三十年，木星为十二年，火星为二年，
金、水二星一年。又觉其所行者非太阳、太阴之轨道，
时在黄道南，时在北，各星之各轨道不同。又觉前世
所行之轨道与后世所行之轨道又各不同，因之多
立法仪，务求齐一。先定各星之天几何时，而行天一
周。又一岁一日一时，各行天若干度分，命之曰“平行”，
以为度量之准式焉。

“平行而外，又见五星在日之冲，恒逆行迟行，其体则
大；其与日合也，恒疾行顺行，其体则小。自冲合而外，
或进或退，或留或疾，绝无画一。因知其有多种行度，
又宜先从太阳近远取之。盖惟星在日之对冲，行度
稍有定则，其冲也约每年一次，其合也亦约每年一
次。似此岁岁测之，得其每岁之中积度分，此所谓岁”
行也。又以岁行多寡不等，因而觉有本行之法。如今
年测得星在日冲，次年如之。又次年以迄多年皆如
之。通计各年所得中积日时，悉皆不等。

此所得中积，不论太阳之平度、实度，其用略等，向后乃密推之。

则以各年之视行，较各年之平行，或大或小，推其盈
缩不齐之故焉。如某星在日之冲，其左右各一宫之
行度，差数相等，偕为视行小，平行大，此则赢缩不齐
之界限也。〈如日月之最高最庳〉次查某宫以后，视行小于平行。
既行半周，至某宫，视行大于平行，即知某星非平行。
其依太阳行度而外，别有本行之法。时疾时迟，时与
平行等。欲齐此行，宜用《不同心》圈或小轮。〈见次篇〉此行
名谓本行，以别于次行。次行者，依太阳远近行，即向
所谓岁行也。

平行本行而外，又有或南或北纬度之行，其根有二：
一为本圈平面切黄道之平面，两道相距相近，如黄
赤两道相距相近同理。一为岁轮，亦切本道，而于黄
道恒为平行面。此小轮或能加能减于本轮之纬度，
然不能变其势，如北纬变而为南，或南变而为北也。
〈见本历指第七卷〉

《测五星经度平行》第三。

五星：凡会日或在其冲，用一均数足矣，然在冲之正
度分，殊未易定。其法如左：

凡星之距太阳度分等。

累年所测，择其前后各一测星，皆在日之左，或皆在日之右，其距度分等，

其在黄道经度亦等，则其行必满周而复于故处。其
中积之年日数必等。

年日数等者，任用若干测，其前两测与后两测中积之年，日数必等。

《一解》曰：“测五星之黄道经度，必以恒星为本。”用法：〈测量
全义九卷〉求之有本星之经度，可得其距太阳若干度。

“今不言纬度，置星圈于黄道” 下论之。

“所以欲得距太阳等度”者，星之次行。〈即岁行也〉以太阳为
行动之原，距有近远，则行有迟疾高痹。若距度等者，
即星之前后两测，其迟疾等，其高庳亦等，其行必满
周也。所以或左或右，必求同方者，星距太阳，一左一
右，虽度相等，其时不等，亦不能满一周而复于故处
也。

“所以求黄道之经度等”者，谓太阳亦在元经度。〈先测次测
皆在一度〉则太阳无高庳迟疾之差。又曰：“同经度则星在
本圈之故处

距本圈之最高或最庳既等，即两测之时星为同类之行。又满其周率。

《二解》曰：“或用两留之中积星，既再留而复于故处，则
其行亦满周矣。然不可用者，逆行之率，有大有小，前
留与后留不能满率，又当留时，星无视动，尤难定其
进退之界也。或用星之初伏初见，然难定其气之清
浊，则所得伏见，或非伏见之实初也。且正升斜升宫
数不等，即距日之时不等，亦不可用。”

《三解》曰：“若后测时星未至，其故处尚有若干分秒。法
约计，先得之平行一日一时，应分秒若干，用以补之。
如少一度，于本时加一度，相当之时。若差多，次日测
之。又次日测之，下得一时之星行度分，用以补之。”

《定五星之平行率》第四。

《古史》依上法测算各星平行，得数如左：〈今未论各星之最高行〉
《土星》以五十九年。〈节气或天周年〉又一日四分日之一弱。

“古多禄” 某推算与今时大同小异，见《本表》。

行次行圈。〈即岁行〉五十七、周〈会日五十七次对衡亦五十七次〉《行天周》，
〈节气周〉二周又一度四十三分。

木星以七十一年不及四日，又六十分日之五十四
行，次行圈六十五周，此积时间星行本圈。〈天周或节气或经度〉
六周不及四度，又五十○分。

“火星以七十九年又三日六十分日之一十六行，次
行圈三十七周，经周行四十二周，又三度○十分。”
上三星之中积年数。〈太阳行全天之周数〉去减本星次行之周
数，其较为星本行周天之数。如土星五十九年减次
行五十七周，较二为土星行全天二周。

上三星者，火木《土》也。下二星者，金水也。

《金星》“以八年不及二日，又六十分日之一十八行次
行圈五周，其平行与太阳同。”

水星以四十六年又一日六十分日之三行，次行圈
一百四十五周，平行与《太阳》同。

以积年变日，以天周化度，得数如左：

《土星》，二万一千五百五十一日一十八分。〈日六十分下同〉行
二万○五百二十○度。

木星二万五千九百二十七日又三十七分，行二万
三千四百○○度。

火星二万八千八百五十七日。又五十三分，行一万
三千三百二十○度。

《金星》二千九百一十九日。又四十分行一千八百○
○度。

水星一万六千八百○二日。又二十四分，行五万二
千二百○○度。

若以度为实，日数为法而一，得各星一日之细行。
土星一日行。〈距太阳之行〉○度五十七，分四十三，秒四十
一，微四十三，纤四十○，芒。

木星一日行。〈距日〉五十七分○九秒○二微四十六纤
二十六芒。

火星一日，行二十七分四十一秒四十○微一十九
纤二十○芒五十八末。

金星一日，行三十六分五十九秒二十五微五十三
纤一十一，芒二十八末。

水星一日行三度○六分二十四秒○六微五十九
纤三十五，芒五十○末。

若太阳一日之平行，去减各星一日之细行，其较为
各星之平行，得上三星之平行。

下二星，金水之平行，与太阳等。

土星一日平行○二分○三秒一十三微三十一纤
二十八芒五十一末。

木星一日平行○四分五十九秒一十四微二十六
纤四十六芒三十一末。

火星一日平行三十一分二十六秒三十六微五十
三纤五十一芒三十三末。

有一日之平行，可细推一时一分，又推得一年之平
行。

土星一平年。〈三百六十五日〉行三百四十七度三十三分○
○四十六微有奇。

木星一平年，行三百二十九度二十五分二十一秒
有奇。

火星一平年，行一百六十八度二十分半有奇。
金星一，平年，行二百二十五度○一分三十二秒有
奇。

《水星》一平年，行全周外又五十三度五十六分四十
二秒有奇。

又以太阳行一年之全周，去减各星之平行，其较为
各星一年之经度。

土星一平年，经行十二度一十三分二十三秒五十
六微有奇。

木星一平年，经行三十○度二十○分二十二秒五
十一微有奇。

火星一，平年，经行一百九十一度一十六分五十四
秒二十二微有奇依上行数，先置历元一数，可列向后各年及日时之
立成表。

《定五星之本行》第五。

五星既定平行之后，积候多年，亦觉有最高之行，然
当先求其处。

如前测在某宫度，后测在某宫度。

次求其行之法，以定各星之轨道，以解其各种之行
度。〈诸行皆与平行为异类〉

《日躔历》有两公论曰：“动类有三，其一自上而下，其二
自下而上。二者自然之行，必成直线，名曰直动。其三
循环行一周，以至元界，而成全圈，名为周动。若不成
全圈，即无法之行也。”星行皆环周行。〈人目所见不烦解说〉必成
全圈，否者为无法之行，与夫目见器测，理则相反。
又曰：“天体及七政恒星，必于本圈内平行，若不平行，
则推步之术，无从可立，无从可用矣。”然而人目所见，
各有迟疾顺逆，时时迁革，百千万年无一平行者，又
何也？历家因此推求，悟有不同心之圈及诸小轮等，
立法推步，然后得其不平行之故，而又不失其平行。